Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 2. A második kérdésében arra kér választ, hogy milyen körben és mértékig irányadó az MTV Rt. esetében a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban:
Paragraph Index: 963

3. Harmadik kérdése: az MTV Rt. polgári jogi szerzõdéseiben meghatározott feltételek minõsülhetnek-e üzleti titoknak, amennyiben nem, pontosan mely jogszabályi rendelkezések alapján. Levelében Ön utal arra, hogy az MTV Rt. fenntartása alapvetõen közpénzekbõl – ha nem is feltétlenül költségvetési pénzekbõl – történik, ugyanakkor bevételei nem elhanyagolható részét képezi a vállalkozási tevékenységekbõl származó eredmény. A mûsorszolgáltatással kapcsolatos feladatok ellátása zömmel polgári jogi szerzõdések megkötésével biztosítható. Kifejti továbbá, hogy e jogviszonyok létesítése során figyelemmel kell lenni az MTV Rt. sajátos médiapiaci versenyhelyzetére és az MTV Rt. szerzõdéses partnereinek méltányolható érdekeire. A Ptk. üzleti titokkal kapcsolatos szabályaira utalva álláspontja az, hogy az MTV Rt. esetében csak az állami költségvetést érintõ juttatásokkal kapcsolatos adatok nyilvánossága indokolt, azonban gazdálkodásának, piaci szerepének sajátosságai miatt az, hogy valamely adat az állami költségvetést érintõnek minõsül-e, csak akkor állapítható meg, ha a juttatás valamely konkrét cél megvalósítását szolgálja. Ebbõl következik, hogy minden más esetben, amikor az MTV Rt. a közfeladata ellátása érdekében polgári jogi szerzõdést köt, a szerzõdési feltételek – ha a partner vagy az MTV Rt. érdekei folytán ez indokolt – üzleti titoknak minõsülnek. A felvetett kérdéssel kapcsolatban az Avtv. a következõ rendelkezéseket tartalmazza:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes